Abbozz ta' baġit emendatorju Nru 4/2019 : tnaqqis tal-approprjazzjonijiet ta' impenn u ta' pagament f'konformità mal-ħtiġijiet aġġornati tan-nefqa u aġġornament tad-dħul (riżorsi proprji) Kumitat għall-Baġits Riżoluzzjoni tal-Parlament Ewropew tal-10 ta' Ottubru 2019 dwar il-pożizzjoni tal-Kunsill dwar l-Abbozz ta' baġit emendatorju Nru 4/2019 tal-Unjoni Ewropea għas-sena finanzjarja 2019: Tnaqqis tal-approprjazzjonijiet ta' impenn u ta' pagament f'konformità mal-ħtiġijiet aġġornati tan-nefqa u aġġornament tad-dħul (riżorsi proprji) (11733/2019 – C9-0114/2019 – 2019/2037(BUD)) Il-Parlament Ewropew, – wara li kkunsidra l-Artikolu 314 tat-Trattat dwar il-Funzjonament tal-Unjoni Ewropea, – wara li kkunsidra l-Artikolu 106a tat-Trattat li jistabbilixxi l-Komunità Ewropea tal-Enerġija Atomika, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 44 tiegħu, – wara li kkunsidra l-baġit ġenerali tal-Unjoni Ewropea għas-sena finanzjarja 2019, adottat b'mod definittiv fit-12 ta' Diċembru 2018, – wara li kkunsidra r-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020, – wara li kkunsidra l-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba, – wara li kkunsidra d-Deċiżjoni tal-Kunsill 2014/335/UE, Euratom tas-26 ta' Mejju 2014 dwar is-sistema tar-riżorsi proprji tal-Unjoni Ewropea, – wara li kkunsidra l-Abbozz ta' baġit emendatorju Nru 4/2019, adottat mill-Kummissjoni fit-2 ta' Lulju 2019 (COM(2019)0610), – wara li kkunsidra l-pożizzjoni dwar l-Abbozz ta' baġit emendatorju Nru 4/2019, adottata mill-Kunsill fit-3 ta' Settembru 2019 u li ntbagħtet lill-Parlament Ewropew dakinhar stess (11733/2019 – C9-0114/2019), – wara li kkunsidra l-Artikolu 94 tar-Regoli ta' Proċedura tiegħu, – wara li kkunsidra r-rapport tal-Kumitat għall-Baġits (A9-0012/2019), A. billi l-Abbozz ta' baġit emendatorju Nru 4/2019 għandu l-għan li jaġġorna kemm mil-lat ta' nefqa kif ukoll mil-lat ta' dħul tal-baġit biex jitqiesu l-aħħar żviluppi; B. billi, mil-lat ta' nefqa, l-Abbozz ta' baġit emendatorju Nru 4/2019 inaqqas l-approprjazzjonijiet ta' impenn u ta' pagament tal-linji baġitarji b'EUR 112 miljun u b'EUR 67,5 miljun rispettivament, fl-intestatura 1a "Kompetittività għat-tkabbir u l-impjiegi", fl-Intestatura 1b "Koeżjoni ekonomika, soċjali u territorjali" u fl-intestatura 2 "Tkabbir sostenibbli – riżorsi naturali"; billi l-Abbozz ta' baġit emendatorju Nru 4/2019 ifittex ukoll li jżid l-Intestatura 5 b'EUR 11,9 miljun f'approprjazzjonijiet ta' impenn u ta' pagament, biex jaġġusta l-baġit 2019 ta' xi istituzzjonijiet bħala riżultat tal-posponiment tal-ħruġ tar-Renju Unit mill-Unjoni Ewropea sal-31 ta' Ottubru 2019; C. billi, mil-lat ta' dħul, l-Abbozz ta' baġit emendatorju Nru 4/2019 jikkonċerna reviżjoni tal-previżjoni tar-Riżorsi Proprji Tradizzjonali (jiġifieri dazji doganali u imposti fuq is-settur taz-zokkor), tat-taxxa fuq il-valur miżjud (VAT) u tal-bażijiet tal-introjtu nazzjonali gross (ING), u l-ibbaġitjar tal-korrezzjonijiet rilevanti tar-Renju Unit u l-iffinanzjar tagħhom, li kollha jaffettwaw id-distribuzzjoni ta' kontribuzzjonijiet ta' riżorsi proprji tal-Istati Membri għall-baġit tal-Unjoni; Jieħu nota tal-proposta tal-Kummissjoni; itenni l-pożizzjoni tiegħu li l-baġit tal-Unjoni huwa żgħir wisq biex iwieġeb għall-ħtiġijiet u l-isfidi urġenti li jħabbtu wiċċhom magħhom l-Unjoni u ċ-ċittadini tagħha; Jieħu nota tal-ibbilanċjar mill-ġdid tar-riżorsi proprji li sar meħtieġ bir-reviżjoni tal-previżjoni tar-Riżorsi Proprji Tradizzjonali u tal-VAT u b'aġġornamenti għall-korrezzjoni tar-Renju Unit; Jinnota l-pożizzjoni tal-Kunsill dwar l-Abbozz ta' baġit emendatorju Nru 4/2019; Iqis li Abbozz ta' baġit emendatorju għandu jsegwi għan wieħed biss; jinnota li l-Abbozz ta' baġit emendatorju Nru 4/2019 għandu żewġ għanijiet, jiġifieri li jiġu rilaxxati approprjazzjonijiet ta' impenn u ta' pagament tal-linji baġitarji għall-intestaturi 1a - Kompetittività għat-tkabbir u l-impjiegi, 1b - Koeżjoni Ekonomika, Soċjali u Territorjali, 3 - Sigurtà u Ċittadinanza, 4 - Ewropa Globali kif ukoll għall-Fond ta' Solidarjetà tal-Unjoni Ewropea, u li jiżdied il-baġit 2019 ta' xi istituzzjonijiet bħala riżultat tal-posponiment tal-ħruġ tar-Renju Unit mill-Unjoni Ewropea sal-31 ta' Ottubru 2019; jinnota li l-għan l-iżjed urġenti tal-Abbozz ta' baġit emendatorju Nru 4/2019 hu li jiżdied il-baġit 2019 ta' xi istituzzjonijiet minħabba l-posponiment tal-ħruġ tar-Renju Unit mill-Unjoni Ewropea sal-31 ta' Ottubru 2019; japprova, għalhekk, dawk l-aġġustamenti iżda jirrifjuta r-rilaxx propost tal-approprjazzjonijiet ta' impenn; Jiddeċiedi li jemenda bil-mod indikat hawn taħt il-pożizzjoni tal-Kunsill dwar l-Abbozz ta' baġit emendatorju Nru 4/2019; Jitlob lill-Kummissjoni tressaq proposta ġdida, li l-għan tagħha jkun li jiġi mmobilizzat mill-ġdid l-iffrankar potenzjali identifikat fil-proposta tagħha għall-Abbozz ta' baġit emendatorju Nru 4/2019 u fi kwalunkwe approprjazzjonijiet ġodda identifikati li ma kinux se jintużaw, biex jiġu ffinanzjati programmi ewlenin tal-Unjoni li jkun jonqoshom finanzjament; Jagħti istruzzjonijiet lill-President tiegħu biex jgħaddi din ir-riżoluzzjoni, flimkien mal-emendi tal-Parlament, lill-Kunsill u lill-Kummissjoni, kif ukoll lill-istituzzjonijiet l-oħra u lill-entitajiet ikkonċernati, u lill-parlamenti nazzjonali. ANNESS: EMENDI TAL-BAĠIT 1 - 16 TAQSIMA III — KUMMISSJONI Artikolu 04 02 63 01 — Il-Fond Soċjali Ewropew — Assistenza teknika operazzjonali Emenda ċ-ċifri kif ġej: Ġustifikazzjoni: Jerġgħu jiġu stabbiliti ċ-ċifri preċedenti tal-Baġit 2019 fil-kuntest ta' sena finanzjarja kontinwa, bil-ħsieb ta' aġġustamenti eventwali permezz ta' abbozz ta' baġit emendatorju komprensiv eqreb lejn tmiem is-sena, u meta jkunu jistgħu jitqiesu fatturi oħra li jistgħu jinqalgħu fil-ġimgħat li ġejjin. TAQSIMA III — KUMMISSJONI Artikolu 12 02 04 – L-Awtorità Bankarja Ewropea (EBA): Emenda ċ-ċifri kif ġej: Ġustifikazzjoni: Jerġgħu jiġu stabbiliti ċ-ċifri preċedenti tal-Baġit 2019 fil-kuntest ta' sena finanzjarja kontinwa, bil-ħsieb ta' aġġustamenti eventwali permezz ta' abbozz ta' baġit emendatorju komprensiv eqreb lejn tmiem is-sena, u meta jkunu jistgħu jitqiesu fatturi oħra li jistgħu jinqalgħu fil-ġimgħat li ġejjin. TAQSIMA III — KUMMISSJONI Artikolu 12 02 05 - L-Awtorità Ewropea tal-Assigurazzjoni u l-Pensjonijiet tax-Xogħol (EIOPA): Emenda ċ-ċifri kif ġej: Ġustifikazzjoni: Jerġgħu jiġu stabbiliti ċ-ċifri preċedenti tal-Baġit 2019 fil-kuntest ta' sena finanzjarja kontinwa, bil-ħsieb ta' aġġustamenti eventwali permezz ta' abbozz ta' baġit emendatorju komprensiv eqreb lejn tmiem is-sena, u meta jkunu jistgħu jitqiesu fatturi oħra li jistgħu jinqalgħu fil-ġimgħat li ġejjin. TAQSIMA III — KUMMISSJONI Artikolu 12 02 06 - L-Awtorità Ewropea tat-Titoli u s-Swieq (ESMA): Emenda ċ-ċifri kif ġej: Ġustifikazzjoni: Jerġgħu jiġu stabbiliti ċ-ċifri preċedenti tal-Baġit 2019 fil-kuntest ta' sena finanzjarja kontinwa, bil-ħsieb ta' aġġustamenti eventwali permezz ta' abbozz ta' baġit emendatorju komprensiv eqreb lejn tmiem is-sena, u meta jkunu jistgħu jitqiesu fatturi oħra li jistgħu jinqalgħu fil-ġimgħat li ġejjin. TAQSIMA III — KUMMISSJONI Artikolu 13 06 01 — Għajnuna għall-Istati Membri fil-każ ta' diżastru naturali kbir b'riperkussjonijiet serji fuq il-kundizzjonijiet tal-għajxien, l-ambjent naturali jew l-ekonomija Emenda ċ-ċifri kif ġej: Ġustifikazzjoni: Jerġgħu jiġu stabbiliti ċ-ċifri preċedenti tal-Baġit 2019 fil-kuntest ta' sena finanzjarja kontinwa, bil-ħsieb ta' aġġustamenti eventwali permezz ta' abbozz ta' baġit emendatorju komprensiv eqreb lejn tmiem is-sena, u meta jkunu jistgħu jitqiesu fatturi oħra li jistgħu jinqalgħu fil-ġimgħat li ġejjin. TAQSIMA III — KUMMISSJONI Artikolu 18 01 04 05 — Nefqa ta' appoġġ għall-appoġġ ta' emerġenza fi ħdan l-Unjoni Emenda ċ-ċifri kif ġej: Ġustifikazzjoni: Jerġgħu jiġu stabbiliti ċ-ċifri preċedenti tal-Baġit 2019 fil-kuntest ta' sena finanzjarja kontinwa, bil-ħsieb ta' aġġustamenti eventwali permezz ta' abbozz ta' baġit emendatorju komprensiv eqreb lejn tmiem is-sena, u meta jkunu jistgħu jitqiesu fatturi oħra li jistgħu jinqalgħu fil-ġimgħat li ġejjin. TAQSIMA III — KUMMISSJONI Artikolu 18 02 03 — L-Aġenzija Ewropea għall-Gwardja tal-Fruntiera u tal-Kosta (Frontex): Emenda ċ-ċifri kif ġej: Ġustifikazzjoni: Jerġgħu jiġu stabbiliti ċ-ċifri preċedenti tal-Baġit 2019 fil-kuntest ta' sena finanzjarja kontinwa, bil-ħsieb ta' aġġustamenti eventwali permezz ta' abbozz ta' baġit emendatorju komprensiv eqreb lejn tmiem is-sena, u meta jkunu jistgħu jitqiesu fatturi oħra li jistgħu jinqalgħu fil-ġimgħat li ġejjin. TAQSIMA III — KUMMISSJONI Artikolu 18 03 01 01 — Tisħiħ u żvilupp tas-Sistema Ewropea Komuni tal-Asil u titjib tas-solidarjetà u l-kondiviżjoni tar-responsabilità bejn l-Istati Membri Emenda ċ-ċifri kif ġej: Ġustifikazzjoni: Jerġgħu jiġu stabbiliti ċ-ċifri preċedenti tal-Baġit 2019 fil-kuntest ta' sena finanzjarja kontinwa, bil-ħsieb ta' aġġustamenti eventwali permezz ta' abbozz ta' baġit emendatorju komprensiv eqreb lejn tmiem is-sena, u meta jkunu jistgħu jitqiesu fatturi oħra li jistgħu jinqalgħu fil-ġimgħat li ġejjin. TAQSIMA III — KUMMISSJONI Artikolu 23 03 01 01 — Prevenzjoni tad-diżastri u tħejjija għalihom fi ħdan l-Unjoni Emenda ċ-ċifri kif ġej: Ġustifikazzjoni: Jerġgħu jiġu stabbiliti ċ-ċifri preċedenti tal-Baġit 2019 fil-kuntest ta' sena finanzjarja kontinwa, bil-ħsieb ta' aġġustamenti eventwali permezz ta' abbozz ta' baġit emendatorju komprensiv eqreb lejn tmiem is-sena, u meta jkunu jistgħu jitqiesu fatturi oħra li jistgħu jinqalgħu fil-ġimgħat li ġejjin. TAQSIMA III — KUMMISSJONI Artikolu 23 03 02 01 — Interventi rapidi u effiċjenti ta' rispons ta' emerġenza f'każ ta' diżastri kbar fl-Unjoni Emenda ċ-ċifri kif ġej: Ġustifikazzjoni: Jerġgħu jiġu stabbiliti ċ-ċifri preċedenti tal-Baġit 2019 fil-kuntest ta' sena finanzjarja kontinwa, bil-ħsieb ta' aġġustamenti eventwali permezz ta' abbozz ta' baġit emendatorju komprensiv eqreb lejn tmiem is-sena, u meta jkunu jistgħu jitqiesu fatturi oħra li jistgħu jinqalgħu fil-ġimgħat li ġejjin. TAQSIMA III — KUMMISSJONI Artikolu 23 03 02 02 - Interventi rapidi u effiċjenti ta' rispons ta' emerġenza f'każ ta' diżastri kbar f'pajjiżi terzi Emenda ċ-ċifri kif ġej: Ġustifikazzjoni: Jerġgħu jiġu stabbiliti ċ-ċifri preċedenti tal-Baġit 2019 fil-kuntest ta' sena finanzjarja kontinwa, bil-ħsieb ta' aġġustamenti eventwali permezz ta' trasferiment globali eqreb lejn tmiem is-sena, u meta jkunu jistgħu jitqiesu fatturi oħra li jistgħu jinqalgħu fil-ġimgħat li ġejjin. TAQSIMA III — KUMMISSJONI Artikolu 33 03 05 - L-Uffiċċju tal-Prosekutur Pubbliku Ewropew (UPPE): Emenda ċ-ċifri kif ġej: Ġustifikazzjoni: Jerġgħu jiġu stabbiliti ċ-ċifri preċedenti tal-Baġit 2019 fil-kuntest ta' sena finanzjarja kontinwa, bil-ħsieb ta' aġġustamenti eventwali permezz ta' abbozz ta' baġit emendatorju komprensiv eqreb lejn tmiem is-sena, u meta jkunu jistgħu jitqiesu fatturi oħra li jistgħu jinqalgħu fil-ġimgħat li ġejjin. TAQSIMA III — KUMMISSJONI Artikolu 40 02 41 — Approprjazzjonijiet differenzjati Emenda ċ-ċifri kif ġej: Ġustifikazzjoni: Jerġgħu jiġu stabbiliti ċ-ċifri preċedenti tal-Baġit 2019 fil-kuntest ta' sena finanzjarja kontinwa, bil-ħsieb ta' aġġustamenti eventwali permezz ta' abbozz ta' baġit emendatorju komprensiv eqreb lejn tmiem is-sena, u meta jkunu jistgħu jitqiesu fatturi oħra li jistgħu jinqalgħu fil-ġimgħat li ġejjin. TAQSIMA III — KUMMISSJONI Artikolu 03 01 11 – L-Awtorità Bankarja Ewropea (ABE): Emenda l-pjan ta' stabbiliment kif ġej: Ġustifikazzjoni: Jitreġġa' lura l-Baġit 2019 TAQSIMA III — KUMMISSJONI Artikolu 03 01 12 - L-Awtorità Ewropea tal-Assigurazzjoni u l-Pensjonijiet tax-Xogħol (EIOPA): Emenda l-pjan ta' stabbiliment kif ġej: Ġustifikazzjoni: Jitreġġa' lura l-Baġit 2019 TAQSIMA III — KUMMISSJONI Artikolu 03 01 13 - L-Awtorità Ewropea tat-Titoli u s-Swieq (ESMA): Emenda l-pjan ta' stabbiliment kif ġej: Ġustifikazzjoni: Jitreġġa' lura l-Baġit 2019
Extracted from TA-9-2019-0024_MT.docx